CELEX: 
Language: ro
Date: 2021-06-29 00:00:00
Title: DIRECTIVA DELEGATĂ (UE) …/… A COMISIEI de modificare a Directivei 2014/47/UE a Parlamentului European și a Consiliului în ceea ce privește modificările aduse desemnărilor categoriilor de vehicule rezultate din modificările aduse legislației privind omologarea de tip

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Directiva 2014/47/UE
                  1
                a Parlamentului European și a Consiliului din 3 aprilie 2014 privind controlul tehnic în trafic al vehiculelor comerciale care circulă în Uniune și de abrogare a Directivei 2000/30/CE
                  2
                stabilește cerințele minime pentru un regim de control tehnic în trafic al vehiculelor comerciale care circulă pe teritoriul statelor membre. Inspecția tehnică auto face parte dintr-un regim mai amplu, conceput pentru a se asigura faptul că vehiculele sunt menținute în condiții de siguranță și acceptabile din punct de vedere al protecției mediului pe durata utilizării lor, iar regimul respectiv acoperă inspecția tehnică periodică a autovehiculelor în conformitate cu Directiva 2014/45/UE
                  3
                și controlul tehnic în trafic pentru vehiculele utilizate în activitățile de transport comercial rutier în conformitate cu Directiva 2014/47/UE.
            
            
               Directiva 2014/47/UE se aplică vehiculelor cu o viteză maximă prin construcție mai mare de 25 km/h din categoriile prevăzute la articolul 2 alineatul (1), astfel cum sunt menționate în Directiva 2003/37/CE
                  4
                și în Directiva 2007/46/CE
                  5
                a Parlamentului European și a Consiliului. Având în vedere modificările desemnărilor categoriilor de vehicule, rezultate din abrogarea Directivei 2003/37/CE prin Regulamentul (UE) nr. 167/2013
                  6
               , prezentul act delegat vizează actualizarea trimiterilor la categoriile de vehicule relevante, făcute pentru a le alinia la modificările aduse legislației privind omologarea de tip.
            
            
               2.CONSULTĂRI ÎNAINTEA ADOPTĂRII ACTULUI
            
            
               În mai 2020, Comisia a înființat un Grup de experți privind inspecția tehnică auto și certificatele de înmatriculare ale vehiculelor (Expert Group on Roadworthiness and Vehicle Registration Documents, RWEG). Misiunea RWEG este de a asista DG MOVE în pregătirea de acte fără caracter legislativ în domeniul inspecției tehnice auto și al certificatelor de înmatriculare ale vehiculelor, inclusiv în ceea ce privește elaborarea de acte delegate și acte de punere în aplicare, pentru a asista Comisia în pregătirea orientărilor relevante și pentru a asigura efectuarea unui schimb de experiență și de bune practici în aceste domenii. RWEG a examinat proiectul de text al actului delegat în cadrul reuniunilor sale din 17 septembrie 2020 și 25 noiembrie 2020. În perioada 16 aprilie 2021 – 14 mai 2021, proiectul prezentei directive a făcut obiectul unei consultări publice prin intermediul portalului pentru o mai bună legiferare și a primit un total de șapte răspunsuri. Șase răspunsuri au vizat masa maximă a vehiculului pentru permisele de conducere din categoria B, un aspect care nu are legătură directă cu prezentul act, iar un răspuns a oferit sprijin general inițiativei. 
            
            
               3.ELEMENTELE JURIDICE ALE ACTULUI DELEGAT
            
            
               Actul delegat se bazează pe articolul 21 prima liniuță din Directiva 2014/47/UE.
            
            
               Mai precis, conform prevederilor articolului 21 prima liniuță din Directiva 2014/47/UE, Comisia este împuternicită să adopte acte delegate în conformitate cu articolul 22 pentru a actualiza articolul 2 alineatul (1) și punctul 6 din anexa IV, după caz, pentru a ține seama de modificările categoriilor de vehicule rezultate din modificările aduse legislației menționate la articolul respectiv, fără a afecta domeniul de aplicare al respectivei directive. Din acest motiv, trimiterile la desemnările respective trebuie să fie actualizate în conformitate cu modificările rezultate din abrogarea Directivei 2003/37/CE prin Regulamentul (UE) nr. 167/2013.
            
            
               DIRECTIVA DELEGATĂ (UE) …/… A COMISIEI
            
            
               din 29.6.2021
            
            
               de modificare a Directivei 2014/47/UE a Parlamentului European și a Consiliului în ceea ce privește modificările aduse desemnărilor categoriilor de vehicule rezultate din modificările aduse legislației privind omologarea de tip 
               
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Directiva 2014/47/UE a Parlamentului European și a Consiliului din 3 aprilie 2014 privind controlul tehnic în trafic al vehiculelor comerciale care circulă în Uniune și de abrogare a Directivei 2000/30/CE
                  7
               , în special articolul 21, 
            
            
            
               întrucât:
            
            
               (1)Directiva 2014/47/UE se aplică vehiculelor comerciale cu o viteză maximă prin construcție mai mare de 25 km/h din categoriile prevăzute la articolul 2 alineatul (1) din directiva menționată. Respectivele categorii sunt determinate prin trimitere la Directivele 2003/37/CE
                  8
                și 2007/46/CE
                  9
                ale Parlamentului European și ale Consiliului.
            
         
         
            
               (2)Directivele 2003/37/CE și 2007/46/CE au fost abrogate prin Regulamentul (UE) nr. 167/2013
                  10
               , respectiv prin Regulamentul (UE) nr. 2018/858
                  11
                al Parlamentului European și al Consiliului.
            
            
               (3)Având în vedere modificările aduse desemnărilor categoriilor de vehicule rezultate din abrogarea Directivei 2003/37/CE prin Regulamentul (UE) nr. 167/2013, categoriile de vehicule menționate la articolul 2 alineatul (1) din Directiva 2014/47/UE, precum și la punctul 6 din anexa IV la directiva respectivă, trebuie actualizate.
            
            
               (4)Prin urmare, Directiva 2014/47/UE trebuie modificată în consecință,
            
            
            
               ADOPTĂ PREZENTA DIRECTIVĂ:
            
            
               Articolul 1
            
            
            
               Directiva 2014/47/UE se modifică după cum urmează:
            
            
               (1)Articolul 2 se modifică după cum urmează:
            
            
               (a)alineatul (1) se modifică după cum urmează:
            
            
               (i) teza introductivă se înlocuiește cu următorul text:
            
            
               „(1) Prezenta directivă se aplică vehiculelor cu o viteză maximă prin construcție mai mare de 25 km/h aparținând următoarelor categorii, astfel cum sunt definite în Regulamentul (UE) nr. 167/2013 al Parlamentului European și al Consiliului* și în Regulamentul (UE) 2018/858 al Parlamentului European și al Consiliului**:
            
            
               _________
            
            
               * Regulamentul (UE) nr. 167/2013 al Parlamentului European și al Consiliului din 5 februarie 2013 privind omologarea și supravegherea pieței pentru vehiculele agricole și forestiere (JO L 60, 2.3.2013, p. 1).
            
            
               ** Regulamentul (UE) 2018/858 al Parlamentului European și al Consiliului din 30 mai 2018 privind omologarea și supravegherea pieței autovehiculelor și remorcilor acestora, precum și ale sistemelor, componentelor și unităților tehnice separate destinate vehiculelor respective, de modificare a Regulamentelor (CE) nr. 715/2007 și (CE) nr. 595/2009 și de abrogare a Directivei 2007/46/CE (JO L 151, 14.6.2018, p. 1)”;
            
            
               (ii) litera (d) se înlocuiește cu următorul text: 
            
            
               „(d) vehicule din categoriile T1b, T2b, T3b, T4.1b, T4.2b și T4.3b, utilizate în principal pe drumurile publice, în activități comerciale de transport rutier de marfă, cu viteza maximă prin construcție mai mare de 40 km/h.”;
            
            
            
               (2)În anexa IV, punctul 6 se modifică după cum urmează:
            
            
               (a)literele (g) și (h) se înlocuiesc cu următorul text:
            
         
         
            
               (g) T1b;
            
            
               (h) T2b;
            
            
               (b)
                     se adaugă următoarele litere (i)-(m):
            
            
               (i) T3b
            
            
               (j) T4.1b
            
            
               (k) T4.2b
            
            
               (l) T4.3b
            
            
               (m) Alte categorii de vehicule: 
            
            
                    (vă rugăm să specificați)
            
            
            
               Articolul 2
            
            
               Transpunere
            
            
            
               (1)Statele membre adoptă și publică, cel târziu până la [OP: vă rugăm să introduceți data – un an de la data publicării prezentului act], actele cu putere de lege și măsurile administrative necesare pentru a se conforma prezentei directive. Ele comunică de îndată Comisiei textul acestor dispoziții.
            
            
               Statele membre aplică măsurile necesare pentru a se conforma articolului 1 începând de la [OP: vă rugăm să introduceți data – aceeași ca termenul de transpunere de mai sus]
            
            
               Atunci când statele membre adoptă dispozițiile respective, acestea trebuie să conțină o trimitere la prezenta directivă sau să fie însoțite de o asemenea trimitere la data publicării lor oficiale. Statele membre stabilesc modalitatea de efectuare a unei astfel de trimiteri. 
            
            
            
               (2)Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă. 
            
            
               Articolul 3
            
            
               Intrare în vigoare
            
         
         
            
            
               Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Articolul 4
            
            
               Destinatari
            
            
            
               Prezenta directivă se adresează statelor membre.
            
            
               Adoptată la Bruxelles, 29.6.2021
            
            
               
                     Pentru Comisie
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        Directiva 2014/47/UE a Parlamentului European și a Consiliului din 3 aprilie 2014 privind controlul tehnic în trafic al vehiculelor comerciale care circulă în Uniune și de abrogare a Directivei 2000/30/CE (JO L 127, 29.4.2014, p. 134).
               
               
                  
                     (2)
                  
                        Directiva 2000/30/CE a Parlamentului European și a Consiliului din 6 iunie 2000 privind controlul tehnic rutier al vehiculelor utilitare care circulă în Comunitate (JO L 203, 10.8.2000, p. 1).
               
               
                  
                     (3)
                  
                        Directiva 2014/45/UE a Parlamentului European și a Consiliului din 3 aprilie 2014 privind inspecția tehnică periodică a autovehiculelor și a remorcilor acestora și de abrogare a Directivei 2009/40/CE (JO L 127, 29.4.2014, p. 51).
               
               
                  
                     (4)
                  
                        Directiva 2003/37/CE a Parlamentului European și a Consiliului din 26 mai 2003 privind omologarea de tip a tractoarelor agricole sau forestiere, a remorcilor acestora și a echipamentului remorcat interschimbabil, împreună cu sistemele, componentele și unitățile lor tehnice separate și de abrogare a Directivei 74/150/CEE (JO L 171, 9.7.2003, p. 1).
               
               
                  
                     (5)
                  
                        Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (JO L 263, 9.10.2007, p. 1).
               
               
                  
                     (6)
                  
                        Regulamentul (UE) nr. 167/2013 al Parlamentului European și al Consiliului din 5 februarie 2013 privind omologarea și supravegherea pieței pentru vehiculele agricole și forestiere (JO L 60, 2.3.2013, p. 1).
               
               
                  
                     (7)
                  
                        Directiva 2000/30/CE a Parlamentului European și a Consiliului din 6 iunie 2000 privind controlul tehnic rutier al vehiculelor utilitare care circulă în Comunitate (JO L 203, 10.8.2000, p. 1).
               
               
                  
                     (8)
                  
                        Directiva 2003/37/CE a Parlamentului European și a Consiliului din 26 mai 2003 privind omologarea de tip a tractoarelor agricole sau forestiere, a remorcilor acestora și a echipamentului remorcat interschimbabil, împreună cu sistemele, componentele și unitățile lor tehnice separate și de abrogare a Directivei 74/150/CEE (JO L 171, 9.7.2003, p. 1).
               
               
                  
                     (9)
                  
                        Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (JO L 263, 9.10.2007, p. 1).
               
               
                  
                     (10)
                  
                        Regulamentul (UE) nr. 167/2013 al Parlamentului European și al Consiliului din 5 februarie 2013 privind omologarea și supravegherea pieței pentru vehiculele agricole și forestiere (JO L 60, 2.3.2013, p. 1).
               
               
                  
                     (11)
                  
                        Regulamentul (UE) 2018/858 al Parlamentului European și al Consiliului din 30 mai 2018 privind omologarea și supravegherea pieței autovehiculelor și remorcilor acestora, precum și ale sistemelor, componentelor și unităților tehnice separate destinate vehiculelor respective, de modificare a Regulamentelor (CE) nr. 715/2007 și (CE) nr. 595/2009 și de abrogare a Directivei 2007/46/CE (JO L 151, 14.6.2018, p. 1).